AGENŢII NAŢIONALE ANTIDROG

ÎN FRANŢA, GERMANIA, POLONIA ŞI UNGARIA

FRANŢA
În pofida creşterii semnficative, în ultimii 15 ani, a acţiunilor statului legate de tratamentul acordat consumatorilor de droguri, alcool şi tutun şi de lupta împotriva problemelor sociale şi sanitare legate de consumul de droguri, acesta se menţine la un nivel ridicat. În ceea ce priveşte cocaina sau drogurile sintetice, se constată chiar o creştere a consumului acestor substanţe.

Pentru a reduce consumul de droguri ilegale, guvernul a pus în practică o strategie care are ca scop prevenirea consumului de substanţe ilegale şi a alcoolului, mai cu seamnă în rândul tinerilor. Amploarea fenomenului a impus o abordare globală şi necesitatea coordonării acestor acţiuni de către un organism interdepartamental. 

Misiunea interministerială de luptă împotriva drogurilor şi toxicomaniei (MILDT) a fost creată în temeiul Decretului nr. 82-10 din 8 ianuarie 1982
, în subordinea primului ministru, având ca misiune coordonarea acţiunilor statului în domeniul cercetării, prevenirii şi punerii în aplicare a politicilor sanitare şi sociale de luptă împotriva drogurilor şi toxicomaniei.
MILDT asigură finanţarea a două organisme de interes public:

· Observatorul francez al drogurilor şi toxicomaniei (OFDT), care asigură funcţionarea observării drogurilor, evaluarea şi difuzarea datelor statistice în domeniu;

· Centrul interministerial de formare anti-drog (CIFAD), situat în Martinica, care este axat pe lupta contra traficului de droguri în zona Caraibelor.

Pentru implementarea politicilor naţionale în acest domeniu, MILDT a dezvoltat o reţea de proiecte în privinciile franceze, subvenţionate în unele zone de către centrele regionale.

Bugetul MILDT permite promovarea şi coordonarea activităţilor legate de politicile publice legate de lupta împotriva drogurilor, prin aceea că oferă informaţii generale, resurse ştiinţifice, formare profesională pentru desfăşurarea activităţilor specifice. De asemnea, sprijină proiectele noi în domeniul prevenţiei şi aspectelor referitoare la serviciile sociale şi sanitare, respectarea legislaţiei în vigoare. 
Pe plan internaţional şi în cadrul Uniunii Europene, MILDT coordonează, în colaborare cu cabinetul primului ministru şi cu sprijinul Secretariatului general pentru afaceri europene şi al Ministerului afacerilor străine şi europene, acţiunile franceze în cadrul instanţelor internaţionale însărcinate cu lupta împotriva drogurilor şi toxicomaniei. 
La 8 iulie 2008 misiunea a adoptat noul plan guvernamental de luptă împotriva drogurilor pentru perioada 2008-2011.

Planul are printre obiectivele de bază:

1. Prevenirea  consumului de substanţe ilegale şi alcool în special în rândul tinerilor şi la locul de muncă, prin extinderea arsenalului de măsuri preventive, inclusiv cursuri focusate pe pericolul consumului de narcotice, încurajarea adulţilor în asumarea rolului acestora de educatori, alături de argumentarea publică a necesităţii respectării legislaţiei referitoare la consumul şi traficul de droguri. 

2. Lupta împotriva traficului naţional şi internaţional de droguri, prin iniţierea de acţiuni de cooperare internaţională şi combatere a cultivării ilicite de canabis. 

3. Extinderea interesului pentru sănătate şi cercetare prin identificarea grupurilor cele mai expuse, cu accentul pus pe activitatea de cercetare în domeniu.

GERMANIA

În Germania nu există un organism similar Agenţiei Naţionale Antidrog.

Centrul german de monitorizare pentru droguri şi dependenţa de droguri, afiliat Centrului european de monitorizare pentru droguri şi dependenţa de droguri, este constituit din Centrul german pentru probleme de toxicomanie (DHS)
, Centrul federal pentru educaţie pentru sănătate (BzgA)
 şi institutul pentru cercetare în domeniu (Institut für Therapieforschung - IFT)
 .

Centrul german pentru probleme de toxicomanie (DHS) a fost fondat în 1947, cu scopul de a oferi asistenţă şi spirijin tuturor organelor şi organizaţiilor de voluntari  implicate în lupta contra drogurilor şi toxicomaniei. Cu puţine excepţii, toţi operatorii pe probleme de consiliere, asistenţă medicală, centre de zi şi adăposturi pentru dependenţii de droguri, sunt reprezentaţi în DSH. DSH asigură informaţii şi oferă asistenţă/tratamente de dezintoxicare pentru consumatorii de droguri şi familiile acestora, prin intermediul instituţiilor afiliate. 
Centrul federal pentru educaţie pentru sănătate (BzgA) este o autoritate federală, aflată în subordinea Ministerului Federal al Sănătăţii. Centrul cooperează cu instituţiile federale şi locale în domeniu, cu agenţiile de voluntariat şi alţi parteneri sociali, cu organizaţii internaţionale pentru promovarea sănătăţii, analizează tendinţele de dezvoltare a sănătăţii şi face recomandări, oferă cursuri de formare profesională, elaborează seturi de principii pentru educaţia în domeniul sănătăţii, prevenirii şi combaterii consumului de droguri, coordonează campanii de informare a populaţiei. 
POLONIA

Legea privind combaterea consumului de droguri în Polonia, din 29 iulie 2005
, modificată în 2006, reglementează atribuţiile Biroului Naţional pentru Prevenirea Consumului de Droguri pe două mari paliere, respectiv reducerea consumului de droguri şi substanţe psihotrope, pe de o parte, şi implementarea şi coordonarea Strategiei naţionale privind combaterea dependenţei de droguri, pe de altă parte.

Atribuţiile principale ale Biroului Naţional pentru Prevenirea Consumului de Droguri, se referă la:
· elaborarea Programului naţional pentru combaterea dependenţei de droguri, precum şi la coordonarea şi monitorizarea modului de aplicare al acestuia în cooperare cu alte instituţii şi organizaţii;
· iniţierea şi adoptarea măsurilor specifice reducerii consumului de droguri;
· iniţierea, sprijinirea şi efectuarea activităţilor de cercetare în domeniul dependenţei de droguri şi elaborarea de evaluări ale dependenţei de droguri;

·  iniţierea şi elaborarea de proiecte legislative privind combaterea consumului de droguri;
· elaborarea de programe naţionale de prevenire a consumului de droguri, precum şi a unor programe de reabilitare şi reintegrare destinate foştilor consumatori;

· sprijinirea şi desfăşurarea de cursuri de formare în adicţii pentru grupurile ocupaţionale care se confruntă cu consumul de droguri;

· acordarea unui sprijin profesional atât instituţiilor şi centrelor în problema prevenirii si combaterii consumului de droguri, cât şi persoanelor care se confruntă cu problema consumului de droguri;

· co-finanţarea, alături de Ministerul Sănătăţii, a programelor destinate prevenirii consumului de droguri şi reducerii efectelor nocive ale consumului de droguri, precum şi a programelor de reintegrare socială a persoanelor dependente;
· cooperarea permanentă cu organizaţiile şi instituţiile internaţionale, precum Organizaţia Naţiunilor Unite,  Organizaţia Mondială a Sănătăţii, Grupul Pompidou – Consiliul Europei, precum şi cu instituţiile UE (Ex: Centrul European de Monitorizare al Drogurilor şi Dependenţei de Droguri).

Biroului Naţional pentru Prevenirea Consumului de Droguri deţine în structura sa organizatorică o serie de departamente şi servicii, a căror conducere este exercitată de către un director numit de către Ministerul Sănătăţii. 


Departamentul pentru prevenire şi reabilitare întocmeşte Programul naţional pentru combaterea consumului de droguri, elaborează programe de prevenire a consumului de droguri, stabileşte standardele de conduită în tratamentul medical de reabilitare, iniţiază şi desfăşoară proiecte de cercetare privind condiţiile psihosociale ale dependenţei de droguri, aspectele metodologice ale diagnosticării problemei precum şi strategii de prevenire a dependenţei de droguri. De asemenea, acest departament coordonează acreditarea centrele de asistentă medicală antidrog.


Departamentul pentru educaţie publică initiază, susţine şi coordonează campanii de informare publică conform Programul naţional pentru combaterea consumului de droguri. De asemenea, acest departament cooperează cu reprezentanţii mass-media, monitorizează presa naţională, publică periodic materiale informative, oferă informaţii la zi despre centrele de asistenţă medicală antidrog, co-finanţează, oferă consultanţă, produce şi distribuie în mod gratuit producerea de materiale informative privind problematica educaţiei publice antidrog.

Serviciul privind sistemul de averizare rapidă în cazul apariţiei unor droguri noi îşi îndeplineşte atribuţiile prin intermediul cooperării cu reprezentanţii poliţiei, ai poliţiei de frontieră, ai autorităţilor vamale, ai departamentelor toxicologice şi  ai organizaţiile non-guvernamentale implicate în serviciile de harm-reduction.

Centrul Naţional (National Focal Point) strânge şi diseminează date şi informaţii privind drogurile si toxicomania, iniţiază şi desfăşoară cercetări privind problema drogurilor, oferă sprijin acelor instituţii şi organizaţii care desfăşoară programe de prevenire şi reducere a consumului de droguri, întocmeşte rapoarte anuale privind punerea în aplicare a Programului naţional de combatere a dependenţei de droguri, face recomandări cu privire la crearea de strategii eficiente pentru reducerea consumului de droguri, întocmeşte şi înaintează rapoarte organizaţiilor internaţionale abilitate, cooperează cu Centrul European de Monitorizare a Drogurilor şi Dependenţei de Droguri
 şi reţeaua Reitox
. 

Serviciul privind formarea profesională în adicţii coordonează şi implementează programul aprobat de Ministerul Sănătăţii de formare profesională a specialiştilor şi terapeuţilor antidrog, actualizează listele de specialişti şi terapeuţi antidrog, pregăteşte şi distribuie materiale informative privind sistemul de formare profesională. 

Departamentul de control se ocupă cu verificarea îndeplinirii saricinilor de serviciu ale Biroului Naţional pentru Prevenirea Consumului de Droguri, atât din punct de vedere financar cât şi din punct de vedere procedural. 

Departamentul financiar-contabil gestionează fondurile Biroului Naţional, efectueaza controale financiar-contabile, efectuează plăţi, analizează şi decide asupra efectuării cheltuielilor lunare şi anuale. 

De asemenea, există un departamentul specific de control în cadrul Biroului Naţional pentru Prevenirea Consumului de Droguri care controlează modalitatea de cheltuire a fondurilor publice. 

Alte activităţi îndeplinite de către Biroului Naţional pentru Prevenirea Consumului de Droguri:

· coordonează secretariatul Consiliului pentru combaterea dependenţei de droguri aflat în subordinea Primului-Ministru al Poloniei (organizează întâlniri, întocmeşte materiale, înregistreză dezbateri şi arhivează documente);

· oferă consultanţă şi informaţii privind centrele de asistenţă medicală, psihologică şi juridică prin intermediul liniei telefonice Anti-Drog Helpline;
· finanţează şi monitorizează desfăşurarea proiectului “online Anti-Drug Clinic”, prin intermediul căruia se oferă asistenţă medicală, psihologică şi juridică antidrog.  
UNGARIA

În cazul Ungariei există disponibile informaţii privind instituţiile implicate în prevenirea şi combaterea traficului şi consumului ilicit de droguri numai în limba maghiară. Pentru mai multe informaţii se pot consulta următoarele site-uri:

Ministerul Muncii 

http://www.szmm.gov.hu/main.php?folderID=1

Ministerul Sănătăţii 
 
http://www.eum.hu/main.php?akt_menu=1

Droginfo   
 
http://www.droginfo.hu/

Institutul Naţional de Prevenire Antidrog  

http://www.ndi-szip.hu/Default.aspx

Institutul Naţional împotriva Dependenţei de Droguri 

http://alkohologia.fw.hu/

DEPARTAMENTUL DE COMUNICARE ŞI RELAŢII INTERNAŢIONALE





DEPARTAMENTUL DE RELAŢII INTERNAŢIONALE

CIFAD


(CENTRUL DE FORMARE INTERMINISTERIAL PENTRU LUPTA ÎMPOTRIVA DEPENDENŢEI DE DROGURI)

(CENTRUL FRANCEZ DE MONITORIZARE A DROGURILOR ŞI DEPENDENŢEI DE DROGURI

PREŞEDINTELE MILDT


(MISIUNEA INTERDEPARTAMENTALĂ PENTRU LUPTA ÎMPOTRIVA DEPENDENŢEI DE DROGURI)





STRUCTURA ORGANIZATORICĂ A MILDT








� � HYPERLINK "http://www.legifrance.gouv.fr/affichTexte.do;jsessionid=6CB6B89EA896A0CDF7A69C5209760D2C.tpdjo11v_2?cidTexte=JORFTEXT000000886222&dateTexte=19820112&categorieLien=cid" \o "Lien vers un site externe" \t "_blank" �Décret n°82-10� du 8 janvier 1982 portant création du comité interministériel de lutte contre la � HYPERLINK "http://www.drogues.gouv.fr/nc/haut-de-page/lexique/?tx_mbfpglossary%5Buid%5D=221&tx_mbfpglossary%5Bletter%5D=t" \t "_blank" �toxicomanie� et de la mission permanente de lutte contre la toxicomanie - http://www.drogues.gouv.fr/haut-de-page/qui-sommes-nous/





� http://www.dhs.de/web/dhs/index.php


� http://www.bzga.de/


� http://www.ift.de/index.php?


� � HYPERLINK "http://www.narkomania.gov.pl/" ��http://www.narkomania.gov.pl/�





� � HYPERLINK "http://www.emcdda.europa.eu/" ��http://www.emcdda.europa.eu/�





� � HYPERLINK "http://www.emcdda.europa.eu/about/partners/reitox-network" ��http://www.emcdda.europa.eu/about/partners/reitox-network�

